বঙ্গবন্ধু

লাখো শহীদের রক্তস্নাত দেশে

ফিরলে তুমি মহাবীরের বেশে ।

সাত কোটি মুক্তিকামী মনের প্রত্যাশা

তোমার হাতেই নিপাত যাবে হানাদারের আশা ।

ক্ষণজন্মা মহাপুরুষ এলে মহাকালে

তোমায় দেখে স্বস্তির রেখা উঠল জাতির ভালে।

 নির্যাতিত-নিপীড়িত নিষ্পেষিত জাতির

সীমাহীন অবজ্ঞা অবহেলা স্মৃতির ।

বললে তুমি “না আর না পশ্চিমারা থামো

নইলে মোড়া সবাই মিলে যুদ্ধে নেমে যাব ।

“ আমি মাটি চাই মানুষ নয়” কসাই টিক্কার নির্দেশ

একটি দুঃস্বপ্ন অগ্নিসংযোগ আর আর্তনাদের শেষ!

 বন্দি হল মহাননেতা রাখল তাকে জেলে !

 বিশ্বজুড়ে এমন দরদী কোথাও কি ভাই মিলে ।

নয়টি মাসের মুক্তির আশে লড়লো মুজিবসেনা

মা-বোনদের সম্ভ্রম আর লাখো শহীদের রক্ত দিয়ে কেনা ।

 রাজাকার-আলবদর-আলশামস হানাদারের পাশে

 মীরজাফর করল তারা বঙ্গমাতার আশে

 তোমার দেয়া নির্দেশনায় মুক্ত হল দেশ

বিশ্বের বুকে উঠল মাথা সোনার বাংলাদেশ ।।

স্বপ্ন ছিল সোনার বাংলা গড়বে নিজ হাতে

 কেড়ে নিল স্বপ্ন, আর হত্যা করল তোমাকে

ভুলবে না তোমায় বিশ্ববাসী,সকল বাংলাদেশী

 সোনার বাংলা গড়তে তোমার সুমহান অবদান

স্যালুট তোমায় বঙ্গবন্ধু শেখ মুজিবুর রহমান।।